**ČETVRTAK, 19.3.2020.**

**PRIRODA** **I DRUŠTVO**

Na sljedeća pitanja učenici trebaju odgovoriti u bilježnicu iz PID punom rečenicom. Pitanja ne treba prepisivati, samo treba napisati redni broj odgovora. Ukoliko ne znaju odgovor na neko pitanje, mogu se pomoći udžbenikom i bilježnicom.

 19.3.2020.

DIJETE I ZDRAVLJE

(ponavljanje)

1. Koji su glavni dijelovi tijela?
2. Što povezuje glavu i trup?
3. Što se sve nalazi na licu?
4. Koji dio trupa čine prsa i trbuh?
5. Što se nalazi na stražnjoj strani trupa?
6. Po čemu se tijelo djevojčice razlikuje od tijela dječaka?
7. Što sve moramo činiti kako bismo očuvali svoje zdravlje? (napiši bar 3 stvari!)
8. Kakva mora biti hrana koju jedemo?
9. Nabroji dnevne obroke.
10. Koje namirnice spadaju u namirnice biljnog podrijetla?
11. U koje namirnice spadaju meso, riba, jaja, mlijeko i mliječni proizvodi?
12. Kako se zove zdravstvena ustanova u kojoj kupujemo lijekove?
13. Gdje se liječe teži bolesnici?
14. Koga sve ubrajamo u zdravstvene djelatnike?
15. Napiši telefonski broj Hitne pomoći.

Ovime završavamo cjelinu **Dijete i zdravlje** te sljedeći tjedan prelazimo na cjelinu **Proljeće u zavičaju**.

**HRVATSKI JEZIK** – Stanislav Femenić: „Medvjed Kruškić“ (čitanka str. 104., 105.)

Učenici trebaju nekoliko puta pročitati priču te razmisliti o nastavku priče. Nakon toga u pisanku trebaju zapisati datum, ime i prezime pisca, naslov priče te o kome govori priča. U preostali prostor neka nacrtaju medvjeda Kruškića nakon buđenja iz sna.

 19.3.2020.

Stanislav Femenić

 Medvjed Kruškić

Priča govori o medvjedu Kruškiću koji se nakon duge zime budi iz zimskoga sna.

 ILUSTRACIJA